Държавен вестник, бр. 66, 2014 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  66
Раздел ІV
Изисквания за осъществяване на специал­
ността „Ревматология“ в структури от ІІІ 
ниво на компетентност в болнични лечебни 
заведения
От ІІІ ниво на компетентност по ревма­
тология могат да бъдат клиники/отделения 
по ревматология в болници за активно ле­
чение, които отговарят на изискванията на 
този раздел. 
1. Изисквания:
1.1. Клиниката/отделението се разкрива 
като самостоятелна структура в болници за 
активно лечение.
1.2. Болницата за активно лечение, в която 
е разкрита структура по ревматология, трябва 
да притежава на територията си собствени: 
клиника/отделение по образна диагностика; 
лаборатория по клинична имунология; от­
деление по физикална и рехабилитационна 
медицина, а също и да осигури достъп до 
медико-диагностична лаборатория – в струк­
турата на болницата или по договор.
1.3. В клиниката/отделението по образна 
диагностика по т. 1.2 трябва да има рентгенов 
апарат, компютърен томограф. Предимство 
е наличието на ядрено-магнитен резонанс.
1.4. В медико-диагностичната лаборатория 
по т. 1.2 трябва да има възможност за из­
следване на ставна течност – кристали, брой 
клетки, диференциално броене и др.
2. Структурата по ревматология трябва да 
отговаря на всички изисквания за структури­
те от ІІ ниво на компетентност, както и да 
разполага със:
2.1. манипулационна за вътреставни и 
периставни манипулации;
2.2. манипулационна за извършване на 
ставна биопсия, кожно-мускулна биопсия, 
лаваж на става и др.
3. В структурата по ревматология може 
да се извършва обучение на студенти и спе­
циализанти.
Раздел V
Общи изисквания за работещите в структура 
по ревматология
1. Ревматологичен кабинет в амбулатория 
за извънболнична медицинска помощ:
1.1. Лекар с придобита специалност по рев­
матология. Носи отговорност за медицинските 
дейности, които осъществява по отношение 
на пациента, от момента на първия преглед. 
Определя изследванията, поставя диагнозата 
и провежда лечението до момента, в който 
пациентът бъде насочен за наблюдение към 
общопрактикуващия лекар или за хоспита­
лизация в болница за активно лечение или 
за долекуване, продължително лечение или 
рехабилитация. 
1.2. Медицински специалист с професио­
нална квалификация „медицинска сестра“:
1.2.1. Препоръчително е да е проведена 
допълнителна квалификация в клиника/
отделение по ревматология и да е получен 
сертификат от медицински университет.
1.2.2. Назначава се по преценка на рев­
матолога. 
1.2.3. Работи под контрола и ръководството 
на лекаря. 
2. Болнична структура с І ниво на ком­
петентност:
2.1. Началник на структурата – лекар с 
придобита специалност по ревматология.
2.2. Препоръчително е лекарите, които 
работят в структурата, да имат придобита 
специалност. Оптимален брой на работещите 
лекари е 2. 
2.3. Специалисти по здравни грижи.
2.4. Препоръчително е медицинските спе­
циалисти по здравни грижи да имат профе­
сионален опит и допълнително обучение в 
клиника/отделение по ревматология.
2.5. Оптимален брой на работещите меди­
цински специалисти е 6.
3. Болнична структура с ІІ и ІІІ ниво на 
компетентност.
3.1. Висш медицински персонал – образо­
вателно-квалификационна степен „магистър“ 
по медицина.
3.1.1. Началник на структурата:
3.1.1.1. Началникът на клиниката има 
придобита специалност по ревматология и е 
хабилитирано лице.
3.1.1.2. Началникът на отделението е с 
придобита специалност по ревматология.
3.1.2. Лекари с придобита специалност по 
ревматология.
3.1.3. Лекари без придобита друга меди­
цинска специалност.
3.1.4. Лекари, зачислени за придобиване на 
специалност по ревматология.
3.1.5. Лекарите по т. 3.1.3 и 3.1.4 работят под 
ръководството и отговорността на началника 
на клиниката/отделението и с помощта на ле­
кар с придобита специалност по ревматология.
3.1.6. Препоръчително е над 50 % от всич­
ки работещи в отделението лекари да бъдат 
с придобита специалност по ревматология. 
3.1.7. Препоръчително е над 75 % от всич­
ки работещи в клиниката лекари да бъдат с 
придобита специалност по ревматология. 
3.1.8. За извършване на определени спе­
циализирани дейности лекарите трябва да 
притежават необходимия документ (серти­
фикат, удостоверение и др.) за проведено 
допълнително обучение. 
3.1.9. Числеността на лекарския състав 
трябва да гарантира нормално 24-часово 
функциониране на клиниката/отделението с 
ІІ и ІІІ ниво на компетентност в лечебните 
заведения за активно лечение. В отделение